
menti) anno1727 Graecorum (A. C. 1416) 
per peccatorem, Jacobum. pauperem etc., 
qui idem compegit eodem anno eodi- 
cem Musei Britannici, Add. 12,143, ut 
videre est in Catalogo allato p. 623. 
Demum f. 330 v. est nota Doctoris Am- 
brosianae Bibliothecae Antonii Gig- 
geii (T 1634) manu exarata, ut arguo 
ex scriptura et aliis indiciis: Codez hic 
aduectus ex ZEgypto, emptus a Monasterio 
S. Marie Matris Dei in deserto Schytin. 
Comparatum autem fuisse codicem Bi- 
bliotheeae initio sec. XVII ante an- 
num 1620 patet ex usu ejus in ope- 
ribus Cardinalis Federici Borromaei, 
Bibliothecae fundatoris, et Doctoris 
Antonii Giggeii. Ille enim frequen- 
ter affert versionem Syrae Pescitto in 
opere Noíae im Duodecim Prophetas ini- 
nores, Mediolani, an. 1620, eamque ine- 
ditam adhuc ex hoc ipso codice adhi- 
buisse indicat titulus Syrus quem af- 
fert versum ad Habacue III, 1 Propter 
eum, qui erravit, vel, Propterea quod er- 
ravit; qui quidem extat in hoe, non 
in alio codice Ambrosiano A4. 144-5. 
Inf. Giggeius autem in libro: In Pro- 
verbia Salomonis Commentarij trium Rab- 
binorum, Mediolani, 1620, lectionem Sy- 
ram Latine versam subjecit ex vetustis- 
simo codice Bibliothecae Ambrosianae; nec 
vero alius vetustus codex Pescitto in 
hae Bibliotheca unquam fuit. Idem 
Giggeius multus fuit in codice trac- 
tando, eique tribuendae ex scriptura 
notae Latinae passim occurrentes, in- 
terdum quidem invenustae paullum. 
Ne vestigia usus codicis nune colli- 
gam,quae in codicibus Ambrosianae Bi- 
bliothecae extant, et raras easque fere 
jejunas mentiones occurrentes in libris 
editis, sufficiat nune dieere J. B. De 
Rossi in selectis locis eum contulisse 
tum per se, tum per Doctores. Biblio- 
ihecae Branca et Bugati, ut ipse in- 
dicat Variae Lectiones V. T. I, xxxir, 
cLIX, et a me ipso edita fuisse ex eo 
Apocalypsin Baruch, librum quartum 
Esdrae et sextum de Bello Judaico in 
opere Monumenta sacra et profana, t. Vv. 

Conditionem codieis quod attinet , 
serioris curae vix vestigia alicubi, nisi 
quod saepe literis additus fuit nume- 
rus foliorum quinternionis, ullae no- 
tae adseriptae fuerunt lectionum ec- 
clesiasticarum et multae notae capitu- 
lorum, quae ultimae partim saltem ex 
versione Syro-Hexaplari sunt. Conser- 
vatio autem satis bona pro codice tan- 
tae antiquitatis; maculae quidem pas- 
sim contractae, et atramentum non 


ade OH wm 
raro evanuit; sed non adeo passus est 
codex, ut non posset photolithogra- 
phieo opere commode edi. 

Codex noster non videtur scriptus 
in usum ecclesiasticum, cum desint 
notae lectionum, quae solent codici- 
bus Syris in textu vel margine ap- 
poni, nec vestigium sit indicis ea- 
rum praemissi, ut interdum fit in 1is- 
dem codicibus. Una vel altera primae 
manus nota lectionis in textu pro sua 
'aritate videtur ex eo irrepsisse, quod 
saltem unus alterve liber ex codici- 
bus ecclesiasticis describeretur. 

Conditionem textus tractare dili- 
genter nune ne possem quidem, cum 
studia necessaria vix inceperim. Ex 
iis quae hucusque indagavi, textus 
codieis Ambrosiani est ubi optimus 
mihi videtur, est etiam ubi aliis ce- 


dit vel recentioribus et ipsis editio- 


nibus; quamquain hoc in levioribus 
rebus videturaccidere. Cur tamen pro 
editione recensita ex collatis codicibus 
illum nune integre ederem ea fide, 
quae maxima est ratione photolitho- 
graphiae, id causa fuit, quod unus 
ante Cantabrigiensem sec. fere XI, 
passum tamen in India plura, con- 
tinuatum textum V. T. sec. fere VI 
exhibet. Si autem codices vetustis- 
simi eonferantur in BNuropa extaun- 
tes, praesertüim in Museo Dritanni- 
co, apparet vix aliquot libros uno 
fere seculo antiquiores esse Ambro- 
siano, ceteros vel conevos esse, vel 
seriores; vetustiores autem ef coae- 
vos simul sumptos nec omnes libros 
dare, nec in iis quos dant, plane in- 
tegros lacunis esse omnes. Unicus au- 
tem est codex ante XI seculum pro 
3 et 4 Machabaeorum, et omnino so- 
lus, quantum novi, pro peculiari re- 
censione 1 Machabaeorum, ef pro A- 
poealypsi Baruch. IV libro Esdrae et 
VI libro de Bello Judaico. Est ergo 
codex pro Syra Pescitto V. T. fere 
quod Amiatinus pro Vulgata Latina, 
et Vaticanus et Alexandrinus pro 
LXX, et spero editionem talis codi- 
cis antiquissimae post illam LXX ver- 
sionis V. T., ex ratione photolithogra- 
phiea eum summa fide reddentem, ac- 
ceptam fore omnibus, quibus Sacrae 
Literae et Syriaca studia cordi sunt. 
Equidem puto ex aliis praesertim ve- 
tustis codicibus collatis cum Ambro- 
siano sperari posse, ut integritas ver- 
sionis plurimum juvetur, et si mihi 
id, nune quidem vix inchoatum, non 
concessum fuerit perficere, alii in haec 


editione praecipuum collationis subsi- 
dium invenient, et fundamentum, eui 
opus recensendi superstruant. 

Ratio operis photolithographici ea- 
dem fere quam in edendo codice Syro- 
Iexaplari secutus sum. Photographi- 
cas tabulas nec in vitro, nec in lapide 
iractavit photographus, exemplar ex 
lapide ipse cum codice conferebam, 
et ex eo et codice maculas auferebam 
a lapide, qui nd me deferebatur in 
Bibliothecam. Initio quidem frequen- 
ter, rarissime deinceps ullas maculas 
codicis sustuli, plerasque in margini- 
bus; verum ubi fieri poterat, omnes 
sustuli maculas, quae quavis de causa 
ex opere photolithographico erant. 
Quod unum damnum incidere potuit, 
rarissimum quidem, fuit ut quid te- 
nuissimum vel relinquerem maeulae, 
vel literae auferrem, quod tamen li- 
terae formam nullatenus laesit. In se- 
eundo exemplari si omnes in priori 
notafas maculas sustulissem  inspi- 
ciebam, illud legebam, et ubi dubii 
quid exsurgeret de maculis aliunde 
quam ex codice inductis, hunc in- 
spiejebam, et si e re erat, eas au- 
ferebam. Atramento nihil resarsi om- 
nino, nee unum punctum; si quid a 
codice defieiat editio, notis reservo 
supplendum. Quamquam vix alieubi 
punetum ullum, vix una alterave 
litera periit tota a pag. 1 ad 196, et 
'"rissime paullum evanidae prae co- 
diee sunt literae. Quae evanida plura 
oecurrunt eadem sunt in codice, imo 
ut plurimum phototithographia eva- 
nescentia in codice aliquantulum ju- 
ravit, vividiora reddendo vestigia in 
membrana relicta. 

Numeros eapitulorum ac versuum 
appono ex editione Hebraici textus E. 
van der Hooght, in libris, ubi He- 
braeus deest, ex editione LXX Hol- 
mes et Parsons, in 4 Esdrae ex La- 
ilina versione, et in 4 Machabaeorum 
ex editione Grabe; in Apocalypsi Ba- 
ruch sectiones indicabo ex mea edi- 
tione in Monumentis, et in libro VI 
de Bello Judaico ex ed. Havercarmpi. 

Notae quae utrique volumini prae- 
figentur, indieabunt conditionem pa- 
ginarum, ubi e re erit, et defectus vel 
vitia codicis: supplebunt quae editio 
evanida in codice non potuit reddere, 
vel ipsa imperfecte retulit: describent 
difficilia lectu ex conditione codicis : 
explieabunt rasuras, correctiones, et 
seriores curas omnes: demum errata 
codicis ex aliis corrigent. 








Mecum nondum erat editio pho- 
tolithographiea codicis Ambrosiani 
Syro-Hexaplaris, et jam cogitabum 
de simili editione codicis aeque Am- 
brosiani sec. fere VI translationis Sy- 
rae Pescitto V. T. Agero igitur coo- 
peram de ea eum Conservatoribus no- 
strae Bibliothecae ; qui quidem, ut 
priorem codicem ceterasque partes o- 
peris mei Monumenta sacra et profana 
sumptibus ac typis Bibliothecae eden- 
da benevole semper curaverant, ita 
etiam novae editionis impensas se lu- 
benter suppeditaturos esse indicabant. 
Accidit interea ut Doctori EF. Field, 
S. Joannis Chrysostomi et Hexaplorum 
Origenis editori celeberrimo, ut fit stu- 
diorum communione, consilium meum 
aperirem; et is favere voluit transla- 
tioni Syrae Pescitto plus quam fecera 
Syro-Hexaplari, et anno 1873 misit 
libras Anglicas centum. Alacrior ideo 
rem urgens mense Aprili anni 1874 
specimina curavi paranda unius pagi- 
nae, quae et eundem codicis modu- 
lum, et gradatim minorem reprae- 
sentarent, ut et ipse considerarem 
quam rationem seligorem editionis, 
et judicare de re possent amici, ad 
quos illa misi. Erat inter hos Doctor 
W. Wright, Professor linguae Ara- 
bieae in Academia Cantabrigiensi et 
vir maximae in rebus Syris auctori- 
tatis, qui rem cum aliis ejusdem Aca- 
demiae communicavit, et omnes cum 
illo censuerunt, optimam fore ratio- 
nem, qua codex eodem modulo edere- 
tur. Rescripsit de judicio D. Wright, 
addidit, me fortasse de minuendo mo- 
dulo cogitasse ut minuerem et impen- 
sas, monuit ideo, ne rem festinarem, 
dicens se curaturum, ut promotores et 
subscriptores operi quaereret inter suos 
cives. Respondi ego ne sollicitudinem 
hane sibi sumeret, cum a Conservato- 
ribus Bibliothecae Ambrosianae sum- 
ptus editionis praestandos fore jam 
confiderem; sed is non acquievit, et 
pro sua auctoritate in hujusmodi re- 
bus a munifieis nobilibus et doctis 
civibus intra annum 1874 partim lar- 
gitionibus partim subseriptionibus di- 
midiam impensarum partem totius o- 
peris facile coegit, cooperante etiam 

ejus leviro Doctore R. F. Littledale. 
His aecessit Bibliopola Londiniensis 
Williams & Norgate, qui honestissi- 
mis conditionibus subseriptiones pro- 
movere in Anglia sponte suscepit, et 
satis prospere rem egit. Quo factum 
est, ut securus editionem maturius 
quam cogitassem susciperem , idque 
meo periculo facerem , ut rem quo 
possem magis urgerem. Nec reticere 
iamen possum, Conservatores Diblio- 
thecae id mihi benevole concessisse, 
quia me id perüicere posse sine meo 
detrimento declaraveram; alioquin c- 
nim libenter supplere quod deesset 
erant parati. Operam igitur editionis 
statim commisi Angelo Della Croce, 
expertissimo in arte photolithogra- 
phica, qui ante finom anni 1874 to- 
tum codicem foliorum 330 in vitra 
retulerat; eodemque tempore cura 
D. Wright et E. M. Thompson rela- 
tas in vitra acceperam ex codice Musei 
DBritanniei Add. 14,427 , ejusdem ae 
Ambrosianus est aetatis, octo paginas 
quae defectum unius folii istius in 
Numeris supplerent. Demum ineunto 
anno 1875 ex photolithographieis ta- 
bulis editio inchoata; et nisi diffici- 
lior pars codicis esset initium, ot ca- 
sus partim tristes intercessissent, jam 
anno eodem 1875 haec pars prodiissct. 
Interim gratias agere hie liceat ma- 
ximas tum Doctoribus Field, Wright 
et Littledale, tum ceteris munificis eo- 
rum civibus. Istis pro favore quo opus 
prosecuti sunt, addendi Michael Ama- 
ri, Robertus L. Bensly et Hermannus 
Zotenberg. 

Codex Ambrosianus B. 21. Inf. sec. 
fere VI, membranaceus, fol. 330, altus 
ex mensura metrica 0,36, latus0,26, con- 
tinet V. T. translationis Syrae Pescitto 
hocordine: Pentateuchum, Job, Josue, 
Judices, Samuel, Psalmi, Reges, Pro- 
verbia, Sapientia, Ecclesiastes, Can- 
iicum Canticorum, Isaias, Jeremias, 
Threni, Epistola Jeremiae, Epistola 
I et II Baruch, Ezechiel, XII Pro- 
phetae minores, Daniel cum Bel et 
Dracone, Ruth, Susanna, Esther, Ju- 
dith, Ecclesiasticus , Paralipomena , 
Apoealypsis Baruch, I Esdrae (IV 


apud Latinos), Esdras et Nehemias, 


Machabaeorum libri V, sed postre- 
mus esf reapse liber VI de Bello Ju- 
daico Flavii Josephi. Desunt 5 folia, 
Num. III, 23-V, 10, 1 Paralip. XII, 
17-XVII , 25, 2 Paralip. XIII, 11- 
XX, 4, et folio in medio lacerato po- 
rierunt voces in Habacuc, II, 8, 9, 
in Sophonia III, 8, itemque media, 
antiquitus tamen suppleta, in Haba- 
cuc III in v. 4-7, in Sophonia II in 
v.9, 10. Vix alibi litera aliqua pe- 
riit. Ut par est, ex vetustissimis qua 
potero codieibus hos defectus resar- 
ciam. Textus I Machabaeorum usque 
ad medium caput XIV aliam recensio- 
nem habet ab illa codicis sec. VI vel 
VII Musei Britannici, Add. 14,446, 
quae. collata fuit à De Lagarde, ot 
una videtur deinceps obtinuisse. 

Ex titulo f. 1 v. codex complectu- 
rus erat et N. T., sed f. 330 r. col. 2 
initio post subseriptionem quinque li- 
brorum Machabaeorum interinissa est 
scriptio primae manus, cum doxologia 
proxime sequens alius manus videa- 
tur omnino licet antiquissimae, et tres 
notae col. 9 et 3 seriores sint, folium 
autem versum vacuum relietum sit. 
Haec quidem ex usu codicum Syro- 
rum, qui abundare solent subserip- 
tionibus primae manus, dubium in- 
gerunt, ne opere intermisso unquam 
N. T. Veteri accesserit. 

Ex defectu subscriptionum primae 
manus origo codicis latet. Nota prior 
col. 3 fol. 330 r. antiquior sec. XI in- 
dicabat, ut probabile est, nomen illius 
qui codicem emerat, sed quatuor lineis 
et dimidia in medio erasis intrusuni 
fuit Abdelmessias monachus filius Haitam fi- 
lii David, magnificet Deus memoriam eorum, 
ex urbe Damasci. Nota col. 2. mediae 
fol. 330 r., et alia in fol. 1. r. docent 
codicem dono datum fuisse Monasterio 
Deiparae in deserto Scetensi ab Abuali 
Zacharia filio defuncti Joannis Tagri- 
tensi; quem A. C. 1006-7 alios qua- 
tuor codices eidem Monasterio donasse 
notum est ex subseriptionibus eorun- 
dem codicum, qui nune asservantur 
in Museo Britannico, et describuntur 
in Catalogo D. Wright, p. 258-69. Ul- 
tima nota Syra f. 330 r. col. 3. est: 
Compactus fuit liber iste Veteris ('Testa- 

